༄༅། །ཇ་མཆོད་བདུད་རྩིའི་སྤྲིན་ཕུང་བཞུགས།
བདག་སྙིང་འདབ་སྟོང་རྒྱས་པའི་ཆུ་སྐྱེས་དབུས། །སྐད་ཅིག་ཡུད་ཙམ་དྲན་པའི་
མོད་ཉིད་ལ། །ཡེ་ཤེས་སྣང་བས་ཁྱབ་མཛད་བརྟན་པར་བཞུགས། །མཆོག་ཏུ་མི་འགྱུར་
བདེ་ཆེན་བསྩལ་དུ་གསོལ། །མཚོ་དབུས་གེ་སར་པདྨའི་སྡོང་པོ་ལ། །སྐུ་ལྔ་ཡེ་ཤེས་ལྷུན་
གྱིས་གྲུབ་པའི་ལྷ། །རང་བྱུང་ཆེན་པོ་པདྨ་ཡབ་ཡུམ་ནི། །མཁའ་འགྲོའི་སྤྲིན་ཕུང་འཕྲོ་ལ་
མཆོད་པ་འབུལ། །དུས་གསུམ་རྒྱལ་བ་མ་ལུས་ཀུན་གྱི་དངོས། །ཁམས་གསུམ་འགྲོ་བའི་
དཔལ་མགོན་རྡོ་རྗེ་འཆང༌། །སྙིགས་དུས་ཆོས་ཀྱི་རྒྱལ་པོ་འབྲི་གུང་པ། །རིན་ཆེན་ཕུན་
ཚོགས་ཞལ་དུ་མཆོད་པ་འབུལ། །འཁོར་འདས་བདག་པོ་པདྨ་རྒྱལ་པོ་མཆོག །རྒྱལ་བ་དེ་
ཡི་ཐུགས་རྗེའི་འོད་ཟེར་ལས། །འཕྲིན་ལས་མི་ཟད་གྲུབ་པའི་སྨོན་ལམ་ཅན། །སྣ་ཚོགས་
རང་གྲོལ་ཞལ་དུ་མཆོད་པ་འབུལ། །མི་མཐུན་རྐྱེན་དང་བར་ཆད་ཞི་བ་དང་། །མཆོག་དང་
ཐུན་མོང་དངོས་གྲུབ་བསྩལ་དུ་གསོལ། །ཚེ་ཡི་མཐར་ཡང་རྗེ་བཙུན་པདྨ་འབྱུང་། །མིག་གི་
ལམ་དུ་གསལ་བར་མཐོང་གྱུར་ནས། །བུ་བུ་དཔལ་རི་འོད་དུ་ཚུར་ཤོག་ཅེས། །དྲི་མེད་
གསུང་གི་དབུགས་འབྱིན་ཐོབ་གྱུར་ཅིག །དགེའོ། །དགེའོ། །དགེའོ།། །།
85

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།